การจัดการ

  โครงสร้างการจัดการ

  บริษัท มูราโมโต้ อีเล็คตรอน (ประเทศไทย) จำกัด (มหาชน)
  มีโครงสร้างการจัดการโดยมีคณะกรรมการ จำนวน 3 ชุด คือ

1.  คณะกรรมการบริษัท

  คณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  ประกอบด้วยกรรมการจำนวน 8 ท่าน คือ

  1. นาย โยอิชิ มูราโมโต้ ประธานกรรมการบริหาร

  2. นาย โยชิยูกิ มูราโมโต้ รองประธานกรรมการ

  3. นาย เซอิจิ โอซากิ รองประธานกรรมการ

  4. นาย ฮิโรคาซุ มูราโมโต้ กรรมการ

  5. นาย ชินอิจิโร่ ยามาโมโต้ กรรมการ

  6. ศ. ไพจิตร โรจนวานิช กรรมการ (อิสระ)

  7. นาย วันชัย อ่ำพึ่งอาตม์ กรรมการ (อิสระ)

  8. นาย นพ โรจนวานิช กรรมการ (อิสระ)

  นางสาวนรีนาถ ประเสริฐพงษ์ เป็นเลขานุการบริษัท

  คณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน) มีขอบเขต หน้าที่
  ความรับผิดชอบ ในการจัดการกิจการทั้งหลายทั้งปวงของบริษัทฯ
  มีอำนาจหน้าที่ดำเนินการภายในขอบเขตของกฏหมาย วัตถุประสงค์ และข้อบังคับของบริษัทฯ
  และมติของที่ประชุมใหญ่ผู้ถือหุ้น และมีอำนาจกระทำการใด ๆ ตามที่ระบุไว้ในหนังสือบริคณห์สนธิ
  หรือที่เกี่ยวกับการดังกล่าว

  กรรมการผู้มีอำนาจลงนามผูกพันบริษัท มูราโมโต้ อีเล็คตรอน (ประเทศไทย) จำกัด (มหาชน)
  คือ

  นายโยอิชิ มูราโมโต้ หรือนายโยชิยูกิ มูราโมโต้ ลงรายมือชื่อและประทับตราสำคัญของบริษัทฯ

  (กรรมการอิสระ คือ กรรมการที่มิได้เป็นกรรมการบริหาร
  และไม่ได้มีส่วนเกี่ยวข้องกับการบริหารงานประจำ และไม่เป็นผู้ถือหุ้นรายใหญ่ในบริษัทฯ)

2.  คณะกรรมการตรวจสอบ

คณะกรรมการตรวจสอบบริษัท มูราโมโต้ อีเล็คตรอน (ประเทศไทย) จำกัด (มหาชน)
ประกอบด้วยกรรมการอิสระจากบุคคลภายนอกจำนวน 3 ท่าน คือ

  1. ศ. ไพจิตร โรจนวานิช ประธานคณะกรรมการตรวจสอบ

  2. นาย วันชัย อ่ำพึ่งอาตม์ กรรมการตรวจสอบ

  3. นาย นพ โรจนวานิช กรรมการตรวจสอบ

นาง วิภาณี สุวนิช ผู้สอบบัญชีรับอนุญาต เลขที่ 2121 เป็นเลขานุการคณะกรรมการตรวจสอบ

  คณะกรรมการตรวจสอบบริษัท มูราโมโต้ อีเล็คตรอน (ประเทศไทย) จำกัด (มหาชน)
  มีขอบเขต หน้าที่ ความรับผิดชอบ และรายงานต่อคณะกรรมการบริษัทฯ ดังนี้

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    ทั้งนี้คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิภาพ
    และสอบทานประสิทธิผลและความพอเพียงของกระบวนการบริหารความเสี่ยง
    รวมถึงพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง ทั้งนี้โดยคำนึงถึงความน่าเชื่อถือ
    ความพอเพียงของทรัพยากรและปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท
    เพื่อเสนอต่อคณะกรรมการบริษัท เพื่อขอรับการแต่งตั้งจากที่ประชุมใหญ่ผู้ถือหุ้น

5.  พิจารณารายการเกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน เป็นที่เชื่อถือได้
        ของรายงานทางการเงินของบริษัท

    2.  ความเห็นเกี่ยวกับความพอเพียงของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของคณะกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (Charter)

    8.  รายการอื่นที่เห็นว่าผู้ถือหุ้นและผู้ลงทุนทั่งไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  3. คณะกรรมการบริหาร

  คณะกรรมการบริหารบริษัท มูราโมโต้ อีเล็คตรอน (ประเทศไทย) จำกัด (มหาชน)
  ประกอบด้วยบุคคลดังต่อไปนี้คือ

1. นาย โยอิชิ มูราโมโต้ ประธานกรรมการบริหาร

2. นาย โยชิยูกิ มูราโมโต้ รองประธานกรรมการ

3. นาย เซอิจิ โอซากิ รองประธานกรรมการ

คณะกรรมการบริหารบริษัท มูราโมโต้ อีเล็คตรอน (ประเทศไทย) จำกัด (มหาชน) มีขอบเขต
หน้าที่ ความรับผิดชอบ และรายงานต่อคณะกรรมการบริษัทฯ ดังนี้

1.  วางแผน จัดการ และควบคุมดูแลการดำเนินงานของบริษัทฯ ให้บรรลุเป้าหมาย
    และวัตถุประสงค์ที่กำหนดไว้ ภายในขอบเขตของกฎหมาย ข้อบังคับของบริษัทฯ
    และมติคณะกรรมการบริษัทฯ

2.  กำหนดนโยบายการบริหารการเงิน การนำเข้า การส่งออก
    และการตลาดทั้งภายในและภายนอกประเทศ

3.  ควบคุมดูแลโรงงาน การผลิต และช่างฝีมือให้ปฏิบัติตามหน้าที่ที่ได้รับมอบหมาย

4.  ปฏิบัติงานอื่นตามที่คณะกรรมการของบริษัทฯ มอบหมาย

การดำรงตำแหน่งเป็นผู้บริหารในบริษัทใหญ่ บริษัทย่อย บริษัทร่วม และบริษัทที่เกี่ยวข้อง

  ผู้บริหารของบริษัท มูราโมโต้ อีเล็คตรอน (ประเทศไทย) จำกัด (มหาชน)
  ที่ดำรงตำแหน่งเป็นผู้บริหารในบริษัทใหญ่ บริษัทย่อย บริษัทร่วม และบริษัทที่เกี่ยวข้องมีดังนี้

  1. นาย โยอิชิ มูราโมโต้ ประธานกรรมการบริหาร บริษัท มูราโมโต้ อีเล็คตรอน
  (ประเทศไทย) จำกัด (มหาชน)

  ประธานกรรมการบริหาร บริษัท มูราโมโต้ อินดัสตรี จำกัด (บริษัทใหญ่)

  รองประธานกรรมการ บริษัท มูราโมโต้ เอเชีย จำกัด (บริษัทที่เกี่ยวข้อง)

  ประธานกรรมการ บริษัท มูราโมโต้ ออดิโอ วิชัว ฟิลิปปินส์ จำกัด (บริษัทที่เกี่ยวข้อง)

  กรรมการ บริษัท สีมา เทคโนโลยี จำกัด (บริษัทย่อย)

  กรรมการ บริษัท มูราโมโต้ ยูเอสเอ จำกัด (บริษัทที่เกี่ยวข้อง)

  ประธานกรรมการบริหาร บริษัท มูราโมโต้ เทคนิค (มาเลเซีย) จำกัด (บริษัทที่เกี่ยวข้อง)

  กรรมการ บริษัท พีที มูราโมโต้ อีเล็คทรอนิคา อินโดนีเซีย จำกัด (บริษัทที่เกี่ยวข้อง)

  ประธานกรรมการบริหาร บริษัท มูราโมโต้ (เทียนจิน) อีเล็คทรอนิกส์ จำกัด
  (บริษัทที่เกี่ยวข้อง)

  กรรมการ บริษัท มูราโมโต้ แมนนูแฟคเจอร์ริ่ง เม็กซิโก จำกัด (บริษัทที่เกี่ยวข้อง)

  2. นาย โยชิยูกิ มูราโมโต้ รองประธานกรรมการ บริษัท มูราโมโต้ อีเล็คตรอน
  (ประเทศไทย) จำกัด (มหาชน)

  ประธานกรรมการบริหาร บริษัท สีมา เทคโนโลยี่ จำกัด (บริษัทย่อย)

  กรรมการบริหาร บริษัท มูราโมโต้ อินดัสตรี จำกัด (บริษัทใหญ่)

  3. นาย ฮิโรคาซุ มูราโมโต้ กรรมการ บริษัท มูราโมโต้ อีเล็คตรอน (ประเทศไทย) จำกัด
  (มหาชน)

  กรรมการ บริษัท มูราโมโต้ อินดัสตรี จำกัด (บริษัทใหญ่)

  กรรมการ บริษัท มูราโมโต้ (เทียนจิน) อีเล็คทรอนิกส์ จำกัด (บริษัทที่เกี่ยวข้อง)

  4. นาย ชินอิจิโร่ ยามาโมโต้ กรรมการ บริษัท มูราโมโต้ อีเล็คตรอน (ประเทศไทย) จำกัด
  (มหาชน)

  ประธานกรรมการบริหาร บริษัท พีที มูราโมโต้ อีเล็คทรอนิคา อินโดนีเซีย จำกัด
  (บริษัทที่เกี่ยวข้อง)

  กรรมการบริหาร บริษัท มูราโมโต้ อินดัสตรี จำกัด (บริษัทใหญ่)

การสรรหากรรมการ

  การแต่งตั้งกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  จะต้องได้รับอนุมัติจากที่ประชุมผู้ถือหุ้น โดยคณะกรรมการบริษัทฯ
  เป็นผู้เสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้น
  โดยต้องเป็นไปตามข้อกำหนดดังต่อไปนี้

1.  ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดเลือกตั้งบุคคลได้เพียงคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานในที่ประชุมนั้นเป็นผู้ออกเสียงชี้ขาด

ค่าตอบแทนผู้บริหาร

  บริษัท มูราโมโต้ อีเล็คตรอน (ประเทศไทย) จำกัด (มหาชน) ตอบแทนผู้บริหารของบริษัทฯ
  ในปีการเงิน สิ้นสุด 30 กันยายน 2556 ดังนี้

  ระดับผู้บริหาร จำนวน (คน) ยอดรวมเงินเดือน (บาท) ค่าตอบแทนอื่น (บาท)

  กรรมการบริษัท 7 16,469,943 1,466,057

  กรรมการตรวจสอบ 4 1,320,000 ---

  รวม 11 17,789,943 1,466,057

  หมายเหตุ 1. ค่าตอบแทนอื่นได้แก่ ค่าภาษี และค่าเช่าบ้าน

  2. ค่าตอบแทนกรรมการอิสระ 15,000 บาท/คน/เดือน
  (เฉพาะกรรมการอิสระจากบุคคลภายนอกเท่านั้น)

  3. ค่าตอบแทนกรรมการตรวจสอบได้แก่ ประธานกรรมการตรวจสอบ 20,000 บาท/เดือน
  กรรมการ ตรวจสอบท่านละ 10,000 บาท/คน/เดือน

ค่าตอบแทนผู้สอบบัญชี

  บริษัทฯ และบริษัทย่อยจ่ายค่าตอบแทนการสอบบัญชีให้แก่ สำนักงานสอบบัญชีที่ผู้สอบบัญชีสังกัด
  ในรอบปีที่ผ่านมามีจำนวนเงินรวม 3.74 ล้านบาท

  บริษัทฯ ไม่มีการจ่ายค่าตอบแทนของงานบริการอื่นให้แก่ สำนักงานสอบบัญชีที่ผู้สอบบัญชีสังกัด
  และไม่มีค่าบริการอื่นที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา

  บริษัทย่อยจ่ายค่าตอบแทนของงานบริการอื่น ซึ่งได้แก่
  การตรวจสอบการปฏิบัติตามเงื่อนไขของบัตรส่งเสริม ให้แก่ สำนักงานสอบบัญชีที่ผู้สอบบัญชีสังกัด
  ในรอบปีที่ผ่านมามีจำนวนเงินรวม 0.27 ล้านบาท
  และไม่มีค่าบริการอื่นที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา

การกำกับดูแลกิจการ

  นอกจากคณะกรรมการบริษัท มูราโมโต้ อีเล็คตรอน (ประเทศไทย) จำกัด (มหาชน)
  จะปฏิบัติหน้าที่ตามกฎหมาย วัตถุประสงค์ และข้อบังคับของบริษัทฯ ตลอดจนมติที่ประชุมผู้ถือหุ้นแล้ว
  คณะกรรมการบริษัทฯ ยังกำหนดนโยบายและทิศทางการดำเนินงานของบริษัทฯ
  รวมทั้งการกำกับควบคุมการดำเนินงานให้เป็นไปตามนโยบายที่กำหนดไว้อย่างมีประสิทธิภาพ
  ตามข้อพึงปฏิบัติที่ดีสำหรับกรรมการบริษัทจดทะเบียน (code of best practices)
  ตามแนวของตลาดหลักทรัพย์แห่งประเทศไทย อาทิเช่น

1.  นโยบายเกี่ยวกับการกำกับดูแลกิจการ : บริษัทฯ ให้ความสำคัญต่อการกำกับกิจการที่ดี
    เพื่อเพิ่มความสามารถในการแข่งขัน เพิ่มความโปร่งใสและความเชื่อมั่นให้แก่ผู้ถือหุ้น ผู้ลงทุน
    และผู้เกี่ยวข้องทุกฝ่าย บริษัทฯ มุ่งมั่นที่จะปฏิบัติตามหลักการกำกับดูแลกิจการที่ดี โดยบริษัทฯ
    ให้ความสำคัญต่อระบบการควบคุมภายใน การตรวจสอบภายใน
    มีการกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
    ภายใต้กรอบข้อกำหนด ของกฏหมายและจริยธรรมทางธุรกิจ

2.  สิทธิของผู้ถือหุ้น : บริษัทฯ ได้จัดให้มีการประชุมผู้ถือหุ้นอย่างสม่ำเสมออย่างน้อยปีละ 1 ครั้ง
    และบริษัทฯ ได้จัดส่งหนังสือเชิญประชุมพร้อมข้อมูลประกอบการประชุมตามวาระต่าง ๆ
    ให้ผู้ถือหุ้นทราบล่วงหน้าก่อนวันประชุมอย่างน้อย 10 วันทำการ
    โดยในแต่ละวาระมีความเห็นของคณะกรรมการประกอบ มีการบันทึกการประชุมถูกต้อง
    ครบถ้วน เพื่อให้ผู้ถือหุ้นตรวจสอบได้ และในปี 2556 นี้บริษัทฯ
    ได้จัดให้มีการประชุมผู้ถือหุ้นจำนวน 1 ครั้ง คือการประชุมสามัญผู้ถือหุ้นประจำปี 2556 ครั้งที่
    1/2556 เมื่อวันที่ 25 มกราคม 2556 ณ ห้องลาเวนเดอร์ โรงแรมรามาการ์เด้นส์

3.  สิทธิของผู้มีส่วนได้เสีย : บริษัทฯ รับรู้และให้ความสำคัญต่อสิทธิของผู้มีส่วนได้เสียทุกกลุ่ม
    ไม่ว่าจะเป็นผู้มีส่วนได้เสียภายในซึ่งได้แก่ พนักงานและผู้บริหารของบริษัทฯ และบริษัท

  ย่อย หรือผู้มีส่วนได้เสียภายนอกซึ่งได้แก่ เจ้าหนี้ ชุมชน รัฐ และหน่วยงานอื่นที่เกี่ยวข้อง บริษัทฯ
  ตระหนักถึงความสำคัญจากผู้มีส่วนได้เสียต่าง ๆ ที่จะสร้างความสำเร็จให้กับบริษัทฯ ได้เช่น

-   พนักงาน : บริษัทฯ ปฏิบัติต่อพนักงานอย่างเท่าเทียม เป็นธรรม และให้ผลตอบแทนที่เหมาะสม

-   ลูกค้า : บริษัทฯ ใส่ใจและรับผิดชอบต่อลูกค้า โดยผลิตสินค้าที่มีคุณภาพ มีมาตรฐาน
    และส่งมอบสินค้าตามกำหนด

-   เจ้าหนี้ : บริษัทฯ ซื้อสินค้าและบริการจากคู่ค้าตามเงื่อนไขทางการค้า และปฏิบัติตามสัญญา
    ข้อตกลงต่อคู่ค้าเสมอ

-   ชุมชน : บริษัทฯ ให้ความใส่ใจต่อสภาพแวดล้อมของชุมชน และสังคมรอบข้างเสมอ

4.  การประชุมผู้ถือหุ้น : กรรมการบริษัทฯ
    ให้ความสำคัญต่อการประชุมผู้ถือหุ้นเป็นอย่างมากกรรมการบริษัทฯ
    เข้าร่วมประชุมผู้ถือหุ้นครบทุกท่านเสมอ
    และประธานในที่ประชุมจัดสรรเวลาการประชุมผู้ถือหุ้นอย่างเหมาะสมเพียงพอ
    ผู้ถือหุ้นมีสิทธิและโอกาสอย่างเท่าเทียมในการแสดงความเห็นและซักถามในทุกวาระการประชุม
    และในการประชุมสามัญผู้ถือหุ้นประจำปี 2556 ครั้งที่ 1/2556 เมื่อวันที่ 25 มกราคม 2556
    นั้นมีกรรมการบริษัทฯ เข้าร่วมประชุมครบทุกคน และมีการบันทึกการประชุมถูกต้อง ครบถ้วน
    เพื่อให้ผู้ถือหุ้นตรวจสอบได้

5.  ภาวะผู้นำและวิสัยทัศน์ : คณะกรรมการบริษัทฯ
    ประกอบด้วยกรรมการไทยและกรรมการต่างชาติที่มีความรู้ความสามารถ
    มีประสบการณ์ในการดำเนินงานสูง
    ด้วยความรู้และความสามารถที่ผสมผสานกันในสาขาวิชาชีพต่าง ๆ
    จึงนำมาซึ่งการเป็นผู้นำในการกำหนดทิศทาง
    และวิสัยทัศน์การดำเนินงานแก่ผู้บริหารและฝ่ายจัดการ
    ตลอดจนกำกับดูแลให้ฝ่ายจัดการดำเนินงานตามแผน คณะกรรมการของบริษัทฯ
    ได้จัดให้มีการควบคุมภายใน การตรวจสอบภายใน
    รวมทั้งติดตามการดำเนินการเรื่องดังกล่าวอย่างสม่ำเสมอในการประชุมคณะกรรมการบริษัทฯ

6.  ความขัดแย้งทางผลประโยชน์ : คณะกรรมการบริษัทฯ
    ตระหนักถึงความสำคัญของรายการที่มีความขัดแย้งทางผลประโยชน์และรายการที่เกี่ยวโยงกัน
    คณะกรรมการจึงได้พิจารณาความเหมาะสมอย่างรอบคอบ และอย่างสม่ำเสมอ
    คณะกรรมการตรวจสอบมีส่วนสำคัญในการให้ความเห็นเกี่ยวกับรายการที่เกี่ยวโยงกัน
    เพื่อให้เกิดความมั่นใจว่าเป็นรายการที่มีความโปร่งใสและแสดงมูลค่ายุติธรรม บริษัทฯ
    ได้เปิดเผยรายละเอียด เหตุผลและความจำเป็นไว้ในแบบ 56-1 แล้ว

7.  จริยธรรมธุรกิจ : บริษัทฯ
    เชื่อมั่นในจริยธรรมทางธุรกิจเป็นเงื่อนไขสำคัญในการดำเนินงานทางธุรกิจ บริษัทฯ
    มุ่งเน้นเรื่องความเชื่อถือและความซื่อสัตย์เป็นส่วนประกอบสำคัญ กรรมการ
    และผู้บริหารได้รับทราบถึงข้อปฏิบัติ หน้าที่ตามภาระกิจด้วยความซื่อสัตย์ สุจริตและเที่ยงธรรม
    ทั้งการปฏิบัติต่อบริษัทฯ และผู้มีส่วนได้เสียทุกกลุ่ม บริษัทฯ
    ได้ติดตามการปฏิบัติตามแนวทางดังกล่าวเป็นประจำ

8.  การถ่วงดุลของกรรมการที่ไม่เป็นผู้บริหาร : คณะกรรมการบริษัทฯ มีจำนวนทั้งสิ้น 8 ท่าน
    โดยจำแนกเป็นกรรมการที่ไม่เป็นผู้บริหารจำนวน 5 ท่าน
    (กรรมการอิสระบุคคลภายนอกจำนวน 3 ท่าน) และกรรมการที่เป็นผู้บริหารจำนวน 3 ท่าน
    ฉะนั้นบริษัทฯ จึงมีกรรมการที่เป็นผู้บริหารและกรรมการที่ไม่เป็นผู้บริหารในสัดส่วน 3 ต่อ 5
    ทั้งนี้กรรมการอิสระบุคคลภายนอกมีความหมายตามข้อกำหนดของตลาดหลักทรัพย์แห่งประเทศไทย
    เกี่ยวกับคุณสมบัติและขอบเขตการดำเนินงานของคณะกรรมการตรวจสอบ

9.  การรวมหรือแยกตำแหน่ง :
    ประธานคณะกรรมการไม่ได้เป็นบุคคลเดียวกับประธานกรรมการบริหาร
    ทั้งนี้เพื่อเป็นการแบ่งแยกหน้าที่ในการกำหนดนโยบาย การกำกับดูแล
    และการบริหารงานประจำ แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน
    อย่างไรก็ตามโครงสร้างคณะกรรมการของบริษัทฯ ประกอบด้วยกรรมการที่เป็นอิสระมากกว่า
    1 ใน 3 ของกรรมการทั้งคณะ ซึ่งจะทำให้เกิดการถ่วงดุลย์และการสอบทานการบริหารงานได้

10. ค่าตอบแทนกรรมการและผู้บริหาร :
    ค่าตอบแทนกรรมการและผู้บริหารได้อธิบายไว้แล้วในหัวข้อการจัดการ – ค่าตอบแทนผู้บริหาร
    ของแบบ 56-1 และหัวข้อผู้ถือหุ้น – ค่าตอบแทนกรรมการและผู้บริหาร ของแบบ 56-2

11. การประชุมคณะกรรมการ : คณะกรรมการบริษัทฯ มีการประชุมเพื่อพิจารณาเรื่องต่าง ๆ
    ในการวางแผน การดำเนินงาน และการควบคุมอย่างสม่ำเสมอ
    มีการประชุมอย่างน้อยที่สุดทุกไตรมาส สำหรับวัน เวลา สถานที่
    และวาระการประชุมถูกกำหนดขึ้นเป็นการล่วงหน้าเพื่อให้กรรมการได้มีเวลาทำความเข้าใจในระเบียบวาระต่าง
    ๆ ของการประชุม
    รวมทั้งเอกสารประกอบการประชุมได้มีการจัดส่งให้กรรมการล่วงหน้าก่อนการประชุมไม่น้อยกว่า
    7 วันเพื่อให้กรรมการได้มีเวลาศึกษาล่วงหน้า มีการบันทึกการประชุมถูกต้อง ครบถ้วนสมบูรณ์
    ภายในกำหนดเวลาของกฏหมายทุกครั้ง เลขานุการคณะกรรมการบริษัทฯ
    ได้จัดเก็บเอกสารรายงานการประชุมพร้อมให้ผู้ที่เกี่ยวข้องตรวจสอบได้

  ในปี 2555/2556 คณะกรรมการบริษัทฯ มีการประชุมจำนวน 6 ครั้ง
  การเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

  รายชื่อ เข้าร่วมประชุมคณะกรรมการ

  คณะกรรมการบริษัทฯ บริษัทฯ / การประชุมทั้งหมด

  ( ครั้ง )

  1. นาย โยอิชิ มูราโมโต้ 6 / 6

  2. นาย โยชิยูกิ มูราโมโต้ 6 / 6

  3. นาย เซอิจิ โอซากิ 6 / 6

  4. นาย ฮิโรคาซุ มูราโมโต้ 5 / 6

  5. นาย ชินอิจิโร่ ยามาโมโต้ 5 / 6

  6. นาย อภิเดช บัณฑุกุล 5 / 6

  7. นางสาว ยูโกะ มูราโมโต้ 4 / 6

  8. ศ. ไพจิตร โรจนวานิช 5 / 6

  9. นาย เกียรติ ชินโน 5 / 6

10. นาย วันชัย อ่ำพึ่งอาตม์ 5 / 6

11. นาย นพ โรจนวานิช 5 / 6

หมายเหตุ นายอภิเดช บัณฑุกุล ลาออกจากการเป็นกรรมการเมื่อ 25 กันยายน 2556

นายเกียรติ ชินโน ลาออกจากการเป็นกรรมการอิสระเมื่อ 26 พฤศจิกายน 2556

  นางสาวยูโกะ มูราโมโต้ ลาออกจากการเป็นกรรมการเมื่อ 26 พฤศจิกายน 2556

12. คณะอนุกรรมการ : คณะกรรมการบริษัทฯ
    ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯ ดังนี้

  กรรมการตรวจสอบ : ประกอบด้วยกรรมการที่เป็นอิสระจำนวน 3 ท่านดังนี้คือ

  1. ศาสตราจารย์ ไพจิตร โรจนวานิช ประธานกรรมการตรวจสอบ

  2. นาย วันชัย อ่ำพึ่งอาตม์ กรรมการตรวจสอบ

  3. นาย นพ โรจนวานิช กรรมการตรวจสอบ

  นางวิภาณี สุวนิช ผู้สอบบัญชีรับอนุญาต เลขที่ 2121 เป็นเลขานุการคณะกรรมการตรวจสอบ

  คณะกรรมการตรวจสอบมีการประชุมอย่างสม่ำเสมอ ในปี 2555/2556
  มีการประชุมคณะกรรมการตรวจสอบทั้งสิ้น 5 ครั้ง และรายงานต่อคณะกรรมการบริษัทฯ ทุกครั้ง
  (รายละเอียดขอบเขต หน้าที่ ความรับผิดชอบของคณะกรรมการตรวจสอบระบุไว้ในหัวข้อ
  การจัดการ – คณะกรรมการตรวจสอบ ของแบบ 56-1 และ 56-2)

  การเข้าร่วมประชุมของคณะกรรมการตรวจสอบแต่ละท่านสรุปได้ดังนี้

  รายชื่อ เข้าร่วมประชุมคณะกรรมการ

  คณะกรรมการตรวจสอบ ตรวจสอบ / การประชุมทั้งหมด

  ( ครั้ง )

  1. ศ. ไพจิตร โรจนวานิช 4 / 5

  2. นาย เกียรติ ชินโน 4 / 5

  3. นาย วันชัย อ่ำพึ่งอาตม์ 5 / 5

  4. นาย นพ โรจนวานิช 4 / 5

หมายเหตุ นายเกียรติ ชินโน ลาออกจากการเป็นกรรมการตรวจสอบเมื่อ 26 พฤศจิกายน 2556

13. ระบบการควบคุมและการตรวจสอบภายใน : บริษัทฯ
    มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
    และกิจกรรมทางการเงินที่สำคัญของบริษัทฯ ได้ดำเนินตามแนวทางที่กำหนดและมีประสิทธิภาพ
    รวมถึงการตรวจสอบการปฏิบัติตามกฏหมาย และข้อกำหนดที่เกี่ยวข้องกับบริษัทฯ
    และเพื่อให้หน่วยงานตรวจสอบภายในมีความเป็นอิสระ
    สามารถทำหน้าที่ตรวจสอบและถ่วงดุลได้อย่างเต็มที่
    จึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
    ระบบการควบคุมภายในได้รับการประเมินผลจากคณะกรรมการตรวจสอบ
    และผู้สอบบัญชีรับอนุญาตเป็นประจำ การประเมินผลทุกครั้งไม่พบประเด็นความผิดพลาดที่สำคัญ
    การปฏิบัติงานเป็นไปตามขั้นตอนที่กำหนด มีระบบการควบคุมภายในที่ดี มีประสิทธิภาพ

14. รายงานของคณะกรรมการ : คณะกรรมการบริษัทฯ
    เป็นผู้รับผิดชอบต่อความถูกต้องและครบถ้วนของงบการเงินรวม และงบการเงินเฉพาะบริษัทฯ
    โดยงบการเงินดังกล่าวได้จัดทำขึ้นตามมาตรฐานการบัญชีที่รับรองโดยทั่วไปในประเทศไทย
    โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
    ใช้ดุลยพินิจอย่างระมัดระวังและประมาณการที่ดีที่สุดในการจัดทำงบการเงิน
    รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
    คณะกรรมการบริษัทฯ
    เป็นผู้รับผิดชอบต่อสารสนเทศทางการเงินที่ปรากฏในแบบแสดงรายการข้อมูลประจำปี (แบบ
    56-1) และรายงานประจำปี (แบบ 56-2) และคณะกรรมการบริษัทฯ
    ได้จัดให้มีการดำรงไว้ซึ่งระบบควบคุมภายในที่มีประสิทธิภาพและมีประสิทธิผล
    เพื่อให้มั่นใจได้อย่างเพียงพอว่าการบันทึกข้อมูลและประมวลผลทางบัญชีมีความถูกต้อง ครบถ้วน
    และเพียงพอที่จะดำรงรักษาไว้ซึ่งทรัพย์สิน
    และเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
    ในการนี้คณะกรรมการบริษัทฯ ได้แต่งตั้งคณะกรรมการตรวจสอบ
    ซึ่งประกอบด้วยกรรมการอิสระบุคคลภายนอกที่มีความรู้ ความสามารถสูง
    เป็นผู้ดูแลเกี่ยวกับรายงานทางการเงินและการควบคุมภายใน
    ในการนี้คณะกรรมการตรวจสอบได้แสดงความเชื่อมั่นอย่างมีเหตุผลต่องบการเงินรวม
    และงบการเงินเฉพาะบริษัทฯ ณ วันที่ 30 กันยายน 2556 แล้ว
    โดยปรากฏในรายงานคณะกรรมการตรวจสอบซึ่งแสดงไว้ในแบบแสดงรายการข้อมูลประจำปี
    (แบบ 56-1) และรายงานประจำปี (แบบ 56-2) แล้วด้วย

15. ความสัมพันธ์กับผู้ลงทุน : คณะกรรมการบริษัทฯ ให้ความสำคัญต่อการเปิดเผยข้อมูลของบริษัทฯ
    ทั้งรายงานทางการเงิน และข้อมูลทั่วไป
    ตลอดจนข้อมูลสำคัญที่อาจมีผลกระทบต่อกระบวนการตัดสินใจของผู้ลงทุน
    และผู้มีส่วนได้เสียของบริษัทฯ คณะกรรมการบริษัทฯ
    จึงกำกับให้ฝ่ายบริหารดำเนินการเปิดเผยข้อมูลอย่างโปร่งใส ถูกต้อง ครบถ้วน
    ตรงต่อความเป็นจริง เชื่อถือได้ สม่ำเสมอ ทันเวลา และทั่วถึง ซึ่งฝ่ายบริหารของบริษัทฯ
    ได้ยึดถือปฏิบัติมาโดยตลอด การเผยแพร่ข้อมูลข่าวสารต่าง ๆ
    ดังกล่าวเพื่อให้ผู้ลงทุนและผู้ที่เกี่ยวข้องได้รับทราบจะกระทำผ่านช่องทางและสื่อการเผยแพร่ข้อมูลต่าง
    ๆ ของตลาดหลักทรัพย์แห่งประเทศไทย หนังสือพิมพ์ เป็นต้น
    ในส่วนของงานด้านผู้ลงทุนสัมพันธ์นั้น บริษัทฯ
    ยังไม่ได้จัดตั้งหน่วยงานขึ้นโดยเฉพาะเนื่องจากกิจกรรมดังกล่าวยังมีไม่มากนัก
    แต่ได้มอบหมายให้นายเซอิจิ โอซากิ
    รองประธานกรรมการและผู้อำนวยการฝ่ายการเงินและบริหารทำหน้าที่ติดต่อสื่อสารกับผู้ลงทุนสถาบัน
    ผู้ถือหุ้น รวมทั้งนักวิเคราะห์ที่เกี่ยวข้อง ทั้งนี้ผู้ลงทุนสามารถติดต่อขอทราบข้อมูลบริษัทฯ
    ได้ที่โทร 0-2338-1535

  คณะกรรมการบริษัทฯ มีการประชุมอย่างสม่ำเสมอเพื่อพิจารณาเรื่องต่าง ๆ ในการวางแผน
  การดำเนินงาน และการควบคุม ทั้งจัดให้มีการทำรายงานการประชุมของคณะกรรมการ
  และรายงานการประชุมผู้ถือหุ้น ครบถ้วนสมบูรณ์ ภายในกำหนดเวลาของกฏหมาย
  รวมทั้งมีเวลาอย่างเพียงพอในการดูแลการดำเนินธุรกิจของบริษัทฯ ให้เป็นไปตามเป้าหมาย
  เพื่อสร้างมูลค่ากิจการสูงสุดให้แก่ผู้ถือหุ้นตลอดมา

การดูแลเรื่องการใช้ข้อมูลภายใน

  บริษัท มูราโมโต้ อีเล็คตรอน (ประเทศไทย) จำกัด (มหาชน) มีนโยบาย
  และวิธีการดูแลผู้บริหารในการนำข้อมูลภายในของบริษัทฯ ไปใช้เพื่อประโยชน์ส่วนตน เช่น
  ให้ข้อมูลแก่ผู้บริหาร เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทฯ
  และบทกำหนดโทษ ตาม พ.ร.บ. หลักทรัพย์และตลาดหลักทรัพย์ พ.ศ. 2535
  และข้อกำหนดตลาดหลักทรัพย์แห่งประเทศไทย รวมทั้งห้ามกรรมการประกอบกิจการ
  ห้ามเข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกันและเป็นการแข่งขันกับกิจการของบริษัทฯ
  ห้ามซื้อทรัพย์สินของบริษัทฯ หรือขายทรัพย์สินให้แก่บริษัทฯ
  หรือกระทำธุรกิจอย่างใดอย่างหนึ่งกับบริษัทฯ และหากมีส่วนได้เสียในสัญญาใด ๆ ที่บริษัทฯ ทำขึ้น
  หรือถือหุ้นเพิ่มขึ้นหรือลดลงในบริษัทฯ จะต้องแจ้งให้บริษัทฯ ทราบโดยไม่ชักช้า

บุคคลากร

  ณ วันที่ 30 กันยายน 2556 บริษัท มูราโมโต้ อีเล็คตรอน (ประเทศไทย) จำกัด (มหาชน)
  มีพนักงานจำนวนทั้งสิ้น 4,280 คน โดยแบ่งเป็น

  โรงงานรามอินทรา โรงงานบางนา-ตราด โรงงานเสาธง รวม

  พนักงานสำนักงาน 22 79 22 123

  พนักงานโรงงาน 228 2,241 1,644 4,113

  พนักงานญี่ปุ่น 6 29 9 44

  รวมทั้งสิ้น 256 2,349 1,675 4,280

  ผลตอบแทนรวมของพนักงานบริษัท มูราโมโต้ อีเล็คตรอน (ประเทศไทย) จำกัด (มหาชน)
  ในปีการเงิน สิ้นสุดวันที่ 30 กันยายน 2556 มีดังนี้

  เงินเดือน/และค่าแรง 748,914,362 บาท

  เงินสมทบกองทุนสำรองเลี้ยงชีพ 7,430,569 บาท

  สวัสดิการอื่น/เงินสมทบประกันสังคม 436,835,221 บาท

  รวม 1,193,180,152 บาท

  บริษัทฯ
  ถือเป็นนโยบายสำคัญในการพัฒนาบุคคลากรและถือว่าเป็นปัจจัยหลักในความสำเร็จของการดำเนินงาน
  พนักงานส่วนหนึ่งจะถูกส่งไปอบรมทั้งในประเทศ และต่างประเทศ เช่นประเทศญี่ปุ่น เป็นต้น
  นอกจากนี้บริษัทฯ
  ยังได้รับความช่วยเหลือจากบริษัทใหญ่ในการจัดหาและส่งผู้เชี่ยวชาญเฉพาะสาขามาถ่ายทอดเทคโนโลยี่
  ให้กับพนักงานของบริษัทฯ เสมอ